PRESSEMEDDELELSE
 Højbjerg d. 21. maj 2012

Bring Your Own Device: Alle taler om BYOD
*Dustin og HP har udvidet deres samarbejde med BYOD, der er den nyeste trend indenfor it, hvor ansatte tilgår virksomhedens ressourcer via deres egne, private enheder.*

Flere og flere ansatte er begyndt at medbringe deres egne enheder på kontoret, hvorfra de tilgår virksomhedens netværk, og bruger ressourcer som eksempelvis e-mail, filservere og databaser. I dag er det ikke tænkeligt, at man tilgår virksomhedens netværk fra virksomhedens pc’er uden sikkerhed. Den samme form for sikkerhed bør man have med de såkaldte Smart Devices (private Smartphones, tablets, bærbare pc’er mv.)

*”HP vil sikre kundernes forretning det bedste udgangspunkt – også på langt sigt. Derfor har vi valgt at udvide vores samarbejde med Dustin, der har specialuddannet personale til, at tage sig af kundens sag og har den nødvendige viden og indsigt til, sammen med kunden, at se kritisk og konstruktivt på dit faktiske behov”,* udtaler HP ESSN Partner Business Manager Lasse Aaen.

Det kan altid diskuteres, om niveauet generelt bør hæves, også for pc'er, men enhver it-ansvarlig bør som absolut minimum have tænkt over, hvilke enheder man tillader, at koble på virksomhedens netværk, hvordan adgangen administreres og om enhederne lever op til sikkerhedskravene. Hvis ikke virksomheden vælger at styre dette, risikerer man, at parter man ikke stoler på potentielt vil kunne tilgå fortroligt materiale gemt på f.eks. en telefon, hvis man mister telefonen.

Det handler om mere end sikkerhed

Sikkerheden er selvsagt en vigtig del af it-styring, men med [BYOD](http://www.dustin.dk/page/6298/hp-byod/?brand=hp) kommer flere potentielle udfordringer. Fejlfinding kan være svært i virksomheder, hvor de ansatte medbringer flere forskellige teknologier. Hvis en ansat for eksempel medbringer en bærbar pc med Linux styresystem, og alle andre, inklusiv it-afdelingen, anvender Microsoft som styresystem, hvem skal Linux-brugeren så gå til, når der opstår fejl på hans pc? Kompatibiliteten med virksomhedens software og applikationer bør heller ikke overses i denne henseende.

Dertil kommer, at det som virksomhed er vigtigt at overveje sin strategi, hvis en medarbejders private pc, brugt på arbejdspladsen, går i stykker. Er det i så fald virksomheden eller medarbejderens ansvar?

Der opstår mange overvejelser i forbindelse med BYOD. Dustin og HP kan hjælpe dig og din virksomhed med at finde den helt rigtige strategi.

Ved at benytte [HP’s managementværktøjer](http://www.dustin.dk/page/5745/hp-it-infrastruktur/?brand=hp) (IMC eller PCM+), gerne kombineret med de markedsledende Access Points fra HP, kan netværket optimeres til at kunne håndtere BYOD udfordringen, uden at gå på kompromis med virksomhedens sikkerhed.

Fordele ved BYOD:

* VIRKSOMHEDEN: Lavere omkostninger, idet medarbejdere har tendens til at passe bedre på deres egne enheder end dem, der uddeles af virksomheden
* MEDARBEJDER: Har mulighed for selv at beslutte, hvilke teknologi han/hun vil benytte. Medarbejderen får desuden fuldstændig kontrol over enheden

*For yderligere information kontakt Country Marketing Planning Manager Jacob Fangel Sørensen på
tlf.* 87 43 97 76 *eller* *jfs@dustin.dk*

Dustin er Nordens førende forhandler af it og forbrugerelektronik over internet og telefon. Salget sker i Sverige, Danmark og Norge, og kundebasen udgøres af virksomheder, den offentlige sektor og privatpersoner. Dustins styrke er et stort sortiment, hurtig levering og god service.

Sortimentet omfatter mere end 200.000 produkter – fra [tablet pc’er](http://www.dustin.dk/page/4995/touchpads/), computere, servere og netværk til skærme, printere, mobiltelefoner, [computertilbehør](http://www.dustin.dk/page/4064/computertilbehor/) og [it-løsninger](http://www.dustin.dk/page/4324/losninger-serviceydelser/). Koncernen har 450 ansatte og omsætter for næsten 4 milliarder DKK. Koncernens hovedejer er Venturekapitalselskabet, Altor.

Få yderligere information på [www.dustin.dk](file:///C%3A%5CUsers%5CCarsten%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CACT3ZV1X%5Cwww.dustin.dk)